Hold On (שיר של אדל)
Hold On (בעברית: להחזיק מעמד) הוא שיר שהוקלט על ידי הזמרת-יוצרת הבריטית אדל, מתוך אלבום האולפן הרביעי שלה, "30" (2021). השיר יצא לאור ב-19 בנובמבר 2021, על ידי חברות התקליטים מלטד סטון וקולומביה רקורדס, ביחד עם שאר שירי האלבום.
השיר הגיע למקום ה-49 במצעד הבילבורד הוט 100.
רקע וכתיבה.
השיר נכתב על ידי אדל ואינפלו והופק על ידי אינפלו גם כן. בריאיון של אדל לגיליון נובמבר 2021 של ווג ארצות הברית, המראיינת אבי אגוויר השמיעה חלק מ-"Hold On". הרצועה תוארה על ידי אקוויר כ"המנון משמח" וככזה בעל המזכיר מוזיקת גוספל. השיר מסתיים במקהלת המורכבת מחבריה של אדל שרים "רק תחזיקו מעמד".
, הסבירה אדל. .
ב-7 בנובמבר 2021, קטע מהשיר הופיע לראשונה בפרסומת וידאו לאמזון.
הצלחה מסחרית.
"Hold On" זכה להצלחה מסחרית ברחבי העולם ובעיקר בארצות הברית. הוא דורג במקום ה-49 במצעד הבילבורד הוט 100 של בילבורד, ביחד עם שאר השירים מהאלבום שדורגו במצעד גם כן. השיר הגיע למקום ה-24 במצעד שירי הסטרימינג וה-26 בקנדה הוט 100. כמו כן, דורג במקום ה-25 בבילבורד גלובל 200 ובמקום ה-34 בבילבורד גלובל ללא ארצות הברית.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-25 מיליון השמעות.
הקונגרס הציוני העולמי ה-22
הקונגרס הציוני ה-22 התקיים ב-9 - 24 בדצמבר 1946 בעיר בזל שבשווייץ.
הקונגרס היה הראשון מאז מלחמת העולם השנייה ועמד בסימן השואה. מספרם של צירי מזרח אירופה ירד ואילו מספרם וכוחם של צירי אמריקה עלה. הרוויזיוניסטים שבו להסתדרות הציונית לאחר 11 שנה.
הוחלט על דחיית תוכנית מוריסון גריידי לחלוקת הארץ ומאבק כנגד שליטת הבריטים בארץ ישראל. חיים ויצמן התנגד למאבק נגד בריטניה והוקיע את פעולות ארגוני המחתרת הפורשים. הוא התפטר מנשיאות הקונגרס. הקונגרס הצביע נגד השתתפות בוועידת לונדון ברוב של 171 נגד 154, דחה את תוכנית מוריסון-גריידי לחלוקת ארץ ישראל, אישר את "תוכנית בילטמור", והדגיש את תביעת היהודים לכלול את כל ארץ ישראל המערבית בשטח המדינה היהודית.
מתוך כבוד כלפי ויצמן, החליט הקונגרס שלא לבחור בנשיא חדש במקומו. הוקמה הנהלה ציונית בת 19 חברים (ששה מתוכם מארצות הברית), שבראשה שוב עמד בן-גוריון, שקיבל על עצמו עתה גם את תיק הביטחון.
הקואליציה הוקמה ללא מפלגות "השומר הצעיר" ו"אחדות העבודה", משום שהתנגדו ל"תוכנית בילטמור".
בעקבות אישור תוכנית בילטמור בנאומו בקונגרס הציג חיים ויצמן עמדה נחרצת נגד כל סוג של שימוש בכוח:
Love Is a Game
Love Is a Game (בעברית: אהבה היא משחק) הוא שיר שהוקלט על ידי הזמרת-יוצרת הבריטית אדל, מתוך אלבום האולפן הרביעי שלה, "30" (2021). השיר יצא לאור ב-19 בנובמבר 2021, על ידי חברות התקליטים מלטד סטון וקולומביה רקורדס, ביחד עם שאר שירי האלבום.
השיר הגיע למקום ה-56 במצעד הבילבורד הוט 100.
רקע וכתיבה.
השיר נכתב על ידי אדל ואינפלו והופק על ידי אינפלו גם כן. בראיונות השער של אדל לגיליונות נובמבר 2021 של ווג בריטניה ושל ווג ארצות הברית, המראיינות ג'יילס האטרסלי ואבי אגוויר השמיעו קטעים מקדימים של השיר. האטרסלי הצהירה בהמשך לכך:
הצלחה מסחרית.
"Love Is a Game" זכה להצלחה מסחרית ברחבי העולם ובעיקר בארצות הברית. הוא דורג במקום ה-56 במצעד הבילבורד הוט 100 של בילבורד, ביחד עם שאר השירים מהאלבום שדורגו במצעד גם כן. השיר הגיע למקום ה-36 במצעד שירי הסטרימינג וה-37 בקנדה הוט 100. כמו כן, דורג במקום ה-33 בבילבורד גלובל 200 ובמקום ה-48 בבילבורד גלובל ללא ארצות הברית.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-23 מיליון השמעות.
אסף יסעור
אסף יסעור (נולד ב-17 באפריל 2002) הוא לוחם טאקוונדו ישראלי קטוע-ידיים, זוכה מדליית הזהב באליפות העולם בטאקוונדו פאראלימפי בטורקיה 2021, ומדליית כסף בגראנד פרי סופיה 2022
ביוגרפיה.
יסעור גדל במושב אלוני הבשן שברמת הגולן, והוא אחד מבין ששת ילדיהם של רויטל וליאור יסעור. הוא למד בבית הספר הממלכתי-דתי בחיספין, והתבלט מילדות בכישוריו הספורטיביים.
ב-2015 איבד את שתי ידיו בתאונה טרגית. יסעור, שהיה אז בן 13, בדיוק שבוע לפני חגיגת בר המצווה שלו, הבחין בכדור בחדר החשמל המרכזי של אלוני הבשן, וקפץ פנימה כדי להוציאו. כשטיפס וניסה לצאת מן החדר, מעד ונאחז בכבל חשמל. כבל החשמל נשא מתח של יותר מ-12 אלף וולט, ויסעור התחשמל ונפגע קשות. הוא הוטס במסוק לבית החולים שיבא, שם נאלצו הרופאים לקטוע את שתי ידיו.
לאחר התאונה, ערכו הוריו מסע גיוס תרומות ברשת, על מנת להשיג את הכסף שנדרש להתאמת ידיים ביוניות עבורו בארצות הברית. המסע להשגת הידיים הביוניות תועד ב-2016 על ידי העיתונאי בן שני, ועובד לסרט דוקומנטרי ששודר בתוכנית הטלוויזיה 'עובדה'. הסרט מציג את אישיותו מעוררת ההשראה של יסעור, ומוקרן מאז במוסדות חינוך ובמסגרות צבאיות. בעקבות הסרט, כדי למנוע הישנות פגיעות, תוקנו ליקויי הבטיחות של מתקני החשמל ברמת הגולן.
בתום תקופת שיקום ארוכה, חזר יסעור לעסוק בספורט.
יסעור מתנהל כיום ללא הידיים הביוניות וללא תותבות כלשהן. הוא מצליח לבצע באופן עצמאי את כל פעולות היומיום. בנוסף, הוא מתנדב בעמותת 'ארז' כמדריך סקי וגלישה לילדים עם מגבלות.
קריירה ספורטיבית.
ב-2016 הכירה הספורטאית הפאראלימפית פסקל ברקוביץ ליסעור את הפארא-טאקוונדו (טאקוונדו פאראלימפי), וחיברה אותו ליחיעם שרעבי, מאמן נבחרת ישראל בטאקוונדו. יסעור החל להתאמן אצל שרעבי, שזיהה עד מהרה את יכולותיו המעולות.
בדצמבר 2016 השתתף בטקס השקת לפיד המכביה ה-20, וביחד עם הג'ודוקא אורי ששון, העניק את הלפיד לנשיא המדינה ראובן ריבלין.
לאחר כשנתיים הצטרף לנבחרת ישראל בטאקוואנדו. בהיותו לוחם פארא-טאקוונדו יחיד בישראל, יסעור מתאמן עם ספורטאים שאינם סובלים ממגבלות כלשהן, ובראיון בשנת 2019 אמר: "אם יעשו לי הנחות זה רק יפגע בי, לא ישפר אותי ולא יקדם אותי". בשנת 2021 אפשרה ההתאחדות הישראלית לטאקוונדו ליסעור להשתתף בתחרות אליפות ישראל בטאקוונדו שאינו פאראלימפי. יסעור זכה במדליית ארד בתחרות זו.
ב-2019 זכה שלוש פעמים במדליית כסף בטאקוונדו פאראלימפי בינלאומי: באליפות מקסיקו סיטי, בתחרות פאן אם בפורטלנד ארצות הברית, ובתחרות קוריאה הפתוחה. עם זאת, במאי 2021 נחל אכזבה, כאשר בתחרות המיון שהתקיימה בסופיה הפסיד ליריבו מאזרבייג'ן, ולא הצליח להעפיל למשחקים הפאראלימפיים בטוקיו.
בדצמבר 2021 זכה באליפות העולם בפארא-טאקוונדו. בתחרות, שנערכה באיסטנבול, התמודד בקטגוריית המשקל של 58 ק"ג ומטה, בדרגת מוגבלות K44, וניצח בחמישה קרבות. בשלב המוקדמות גבר בקלות על יריב מהודו בתוצאה 2–32, ובשלב שמינית הגמר הביס יריב מגואטמלה 30-0. ברבע הגמר ניצח מתמודד ממונגוליה 16-10, ובחצי הגמר ניצח את אלוף אירופה הרוסי 13-4. בקרב הגמר נלחם יסעור מול אוזקאן הטורקי, סגן אלוף אירופה. דקה לפני הסיום, התוצאה הייתה עדיין צמודה עם 31–32 בלבד לזכות יסעור, אך בסוף ניצח בתוצאה 43–57, וזכה במדליית הזהב .
נכון לפברואר 2022 מדורג יסעור במקום השלישי בעולם לאחר שזכה במדליית ארד בתחרות גביע העולם שנערכה באלבניה.
ביוני 2022 זכה בגראנד פרי סופיה במדליית הכסף לאחר שנוצח על ידי יריבו הטורקי, אוזקאן
רינה הברון
רינה הברון (28 באוגוסט 1925 - 17 בנובמבר 2021) הייתה סופרת ילדים, ארכאולוגית ומחנכת ישראלית.
ביוגרפיה.
רינה נשרי נולדה בתל אביב, ילדה חמישית במשפחתה. אביה צבי היה המורה הראשון לספורט של הגמנסיה העברית הרצליה, ולימים הופיע כדמות בספריה של בתו. אמה לאה לבית שכטר נפטרה בהיותה בת שלוש, והיא חיה אצל דודותיה עד שאביה נישא מחדש. אחד מאחיה, דוד, נפל במהלך מאורעות 1936, בן 19.
ב-1944 התגייסה לפלמ"ח להכשרת מעוז/רמת הכובש ובמקביל סיימה את בחינות הבגרות בגימנסיה הרצליה. שירתה בפלוגות ב' וד'. לאחר השירות בפלמ"ח הצטרפה לגרעין להתיישבות של הצופים ועלתה אתו להתיישבות במסגרת מבצע 11 הנקודות ב-1946. הגרעין עלה לנחאביר שבנגב המערבי - כיום קיבוץ בארי, שהיה לביתה של הברון עד ליומה האחרון. במלחמת העצמאות שירתה כאלחוטאית והשתתפה בהגנה על בארי.
לאחר המלחמה יצאה ללמוד ארכאולוגיה וגאוגרפיה באוניברסיטה העברית בירושלים. ב-1952 נישאה לאברהם היילברונר, שהיה אף הוא בגרעין שהתיישב בנחאביר ובהמשך בבארי, ולימים שינו את שם משפחתם להברון. נולדו להם שתי בנות ושני בנים. במשך השנים שימשו כמשפחה מלווה של ילדי חוץ רבים ושל מתנדבים מחוץ לארץ.
הברון החלה לכתוב וספרה הראשון - מסע לארץ הנגב - יצא לאור ב-1959. במקביל עבדה כמורה ומחנכת ובספריית הקיבוץ, הייתה מדריכת טיולים והקימה אוסף של עתיקות מן הנגב המערבי. כמו כן שימשה כמזכירת הקיבוץ וכרכזת תרבות בקיבוץ ובמועצה האזורית.
ב-1972 קיבלה היתר מהקיבוץ לעבוד בכתיבה שלושה ימים בשבוע. במהלך השנים חיברה 17 ספרים - רבים מהם ספרים לילדים ולנוער, וחלקם ספרי לימוד. כולם עסקו בטבע, בנוף ובהיסטוריה של ארץ ישראל. על כתיבתה אמרה:
רינה הברון נפטרה ב-17 בנובמבר 2021, בגיל 96. הניחה את בעלה, ילדיה (אחד הם הוא העיתונאי אביב הברון), 11 נכדים ושישה נינים. הובאה לקבורה בקיבוצה.
הפסלת חנה אורלוף הייתה דודתה, והרמטכ"ל לשעבר רפאל איתן היה בן דודה שלה.
הקונגרס הציוני העולמי ה-17
הקונגרס הציוני ה-17 התקיים ב-15 - 30 ביוני 1931 בעיר בזל שבשווייץ.
רקע.